<classify> Na TUNU NASSOR -DAR ES SALAAM OFISI ya Elimu Mkoa wa Dar es Salaam, imesema inafanya mawasiliano na Mama mdogo waMwanafunzi Anna Zambi, aliyefiwa na wazazi wake pamoja na wadogo wake watatu,kujua shule anayotaka ili waweze kutimiza ahadi yao ya kumtafutia shule yabweni. Anna alipoteza wazazi wazazi pamoja na wadogo zake ambao walikuwa anakwenda kuhudhuria shereheza mahafali yake ya kuhitimu Kidato cha Nne, ambapo alifanya mitihani pasi nakujua kama ni yatima. Kwa mujibu wa matokeo ya yaliyotangazwa Januari 8, mwaka huu naBaraza la Mitihani la Taifa NECTA, Anna aliyehitimu Shule ya Sekondari yaMother Theresia of Calcuta mkoani Kilimanjaro, amefaulu kwa kupata daraja la pili pointi 20. Akizungumza na MTANZANIA jana, Ofisa Elimu Mkoa wa Dar es Salaam,Hamisi Lissu, alisema kwa sasa ofisi yake wanafanya mawasiliano na mama yakemdogo Anna ili kufanya uchaguzi wa shule anayotaka kwenda. Alisema ofisi yake itasimamia maendeleo ya binti huyo kwa kuwawaliahidi kumtafutia shule anayotaka na kusimamia mahitaji yake. Kwa kushirikiana na Wizara ya Afya, Maendeleo ya Jamii, Jinsia,Wazee na Watoto, tutahakikisha anapata shule nzuri ya bweni na kusimamiamahitaji ili aweze kusoma bila kukwama, alisema Lissu. Aidha alisema mkoa huo unafanya tathmini kujua sababu ya shule zakeza sekondari kushindwa kufanya vizuri katika mtihani huo wa kidato cha nne. Alisema kwa miaka miwili mfululizo Mkoa wa Dar es Salaam, umekuwahaumo katika orodha ya shule 10 bora. Mwaka 2018 tulishika nafasi ya 16 kati ya mikoa 31, katika matokeoya mwaka jana yaliyotangazwa hivi karibuni tumeshika nafasi ya 18, tutakutanakujitathimini kwa nini hatuingii katikakumi bora kama yalivyo matokeo ya darasa la nne, saba na Kidato cha pili,alisema Lissu. Alisema katika tathmini hiyo watapitia maswali ambayo wanafunzihawakufanya vizuri ili kujua sababu zamsingi zilizosababisha. Kwa kufanya hivyo tutaweza kubaini iwapo walimu tulionao wana uwezowa kutosha katika kufundisha masomo hayo, alisema Lissu. Alisema mkoa huo umeshika nafasi ya kwanza kitaifa kwa mtihani wadarasa la nne, mtihani wa kidato cha pili uliingia katika kumi bora na kidatocha nne ukishika nafasi ya 18.  <topic>: KITAIFA 